آمریکا هاوا گوج‌لرین‌دن وئریلن یازی‌لی آچیقلامادا، اینگیلتره‌نین لیکن‌هیث هاوا مرکزین‌دن، ایکی اف-35ای لاینین IIتیپی ساواش اوچاغی ایله 20 هاواچی پرسنلین، استونی‌نین آماری هاوا مرکزینده قونوشلاندیریلماق اوزره گؤندریلدیگینی بیلدیردی.
بئشینجی نسیل یئنی ساواش اوچاق‌لاری‌نین آوروپا‌داکی ایلک ائییتیم‌لرینه قاتیلاجاغی بیلدیریلن آچیقلامادا بو ایفاده‌لره یئر وئریلدی:
"قونوشلاندیرما بیر مدت‌دیر پلانلاشدیریلیردی، مؤوجود حادثه‌لرله ایلگی‌سی یوخ‌دور و استونی‌لی متفیقلریمیزله امکداش‌لیق ایچینده ایجرا ائدیلیر. متفیقلریمیزه و اورتاقلاریمیزا آمریکانین بؤلگه‌دکی باریش و ثابت‌لییه اولان وعدی قونوسوندا ضمانت وئررکن اف-35ای اوچاق‌لاری‌نین دا آوروپا ساحه‌سینی تانیماسینی تامین ائده‌جک."
آمریکا، اف-35 اوچاق‌لارینی آ، ب و ج سریسی اولا‌راق اوره‌تیر.
تورکیه‌نین ده آرا‌لاریندا اولدوغو 9 اؤلکه‌نین اورتاق کونسورسیومو طرفین‌دن اوره‌تیلن اف-35 ساواش اوچاق‌لاری‌نین 2018.جی ایله قدر ایلگیلی دؤولت‌لره تحویل وئریلمه‌سی، تورکیه‌نین ده وئردیگی 107 اف-35 ساواش اوچاغی سیفاریشیندن ایلک ایکی‌سینی بو ایل تحویل وئرمه‌سی گؤزلنیلیر.
